Държавен вестник, бр. 3, 2016 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  3
г) списък на предприятията, промишлените 
системи и системите за външно изкуствено 
осветление, на които са извършили обследване 
през предходната година, в съответствие с 
чл. 58, ал. 1 ЗЕЕ;
9. от първостепенните разпоредители с 
бюджет и общините за изпълнените през 
предходната календарна година договори с 
гарантиран резултат в срок не по-късно от 
1 март по образец, утвърден от изпълнителния 
директор на АУЕР.
(2) Списъците по т. 8, букви „б“, „в“ и „г“ 
се представят ежегодно не по-късно от 31 яну-
ари на текущата календарна година, изготвят 
се по образец, утвърден от изпълнителния 
директор на агенцията, и се представят на 
хартиен и на електронен носител.
Чл. 8. Предоставяната в АУЕР информация 
се съхранява за период не по-малък от три 
години от датата на подаването є.
Г л а в а  т р е т а
УСЛОВИЯ И РЕД ЗА ПРЕДОСТАВЯНЕ 
НА ИНФОРМАЦИЯ
Чл. 9. (1) Агенцията за устойчиво енергийно 
развитие запознава обществеността с инфор-
мацията по чл. 68, ал. 2 ЗЕЕ чрез средствата 
за масово осведомяване, интернет страницата 
си, чрез собствени публикации или по друг 
подходящ начин при спазване на разпоредбите 
на глава четвърта.
(2) Агенцията за устойчиво енергийно 
развитие предоставя информация на банки 
и други финансови посредници относно въз-
можността за участие, включително чрез ус-
тановяване на публично-частно партньорство, 
във финансиране на мерки за повишаване на 
енергийната ефективност.
(3) Агенцията за устойчиво енергийно 
развитие публикува на интернет страницата 
си предоставена от доставчиците на стоки 
и услуги подходяща и целева информация и 
консултации на потребителите по въпросите 
за енергийната ефективност. 
(4) Агенцията за устойчиво енергийно 
развитие, както и държавните и местните 
органи запознават обществеността с ползите 
от предприемането на мерки за повишаване 
на енергийната ефективност и практически 
насоки за тяхното изпълнение. 
Чл. 10. (1) Агенцията за устойчиво енер-
гийно развитие предоставя безплатно инфор-
мация на Народното събрание, президента на 
Република България, Министерския съвет, 
Сметната палата, министерствата и другите 
централни органи на изпълнителната власт, 
на органите на статистиката, на органите на 
съдебната власт, на органите на местното 
самоуправление и местната администрация 
и на органите, поддържащи национални ре-
гистри, предвидени в закон, при спазване на 
разпоредбите на глава четвърта.
(2) Информация се предоставя в изпълнение 
на задълженията, предвидени в правото на 
Европейските общности (ЕО), на компетент-
ните институции на ЕО.
(3) Информация се предоставя и на между-
народни организации, ако това е предвидено 
в международен договор, по който Република 
България е страна.
Г л а в а  ч е т в ъ р т а
ОПАЗВАНЕ НА ТАЙНАТА
Чл. 11. (1) Получаваните и събираните ин-
дивидуални данни са служебна тайна и могат 
да се използват само за дейността на АУЕР. 
Индивидуалните данни, получени за целите 
на задължителните дейности, не могат да се 
ползват като доказателства пред органите на 
изпълнителната и съдебната власт.
(2) Агенцията за устойчиво енергийно 
развитие и нейните служители не могат да 
разгласяват или предоставят:
1. индивидуални данни;
2. данни, които е възможно да бъдат обвър-
зани така, че да се идентифицира определен 
субект.
Чл. 12. (1) Индивидуални данни по чл. 9 
могат да се предоставят само на Национал-
ния статистически институт и на органите на 
статистиката, ако това е необходимо за раз-
работването и производството на официална 
статистическа информация при условията на 
Закона за статистиката.
(2) Индивидуалните данни могат да се 
публикуват само ако субектът, за който се 
отнасят, е дал съгласие за това. Съгласието 
се дава в писмена форма и от него трябва 
да е ясно за кои данни се отнася. Лицето, 
за което се отнасят данните, може по всяко 
време писмено да оттегли съгласието си, като 
оттеглянето на съгласието не засяга извър-
шените преди това действия.
Чл. 13. (1) Изпълнителният директор 
на АУЕР е длъжен да осигури опазване на 
индивидуалните данни и предотвратяване 
на злоупотребата с тях, като предприеме 
необходимите организационни и технически 
мерки и допуска до работа с такива данни 
лица само при условията и по реда на Закона 
за защита на класифицираната информация и 
Закона за защита на личните данни и които 
са подписали клетвена декларация за опазване 
на служебната тайна.
(2) Получаването, обработката, използва-
нето и съхраняването на данни, представля-
ващи служебна тайна, се извършват по ред, 
определен с вътрешни правила за работа с 
данни, утвърдени от изпълнителния директор 
на АУЕР.
(3) Физическите лица, на които е възло-
жено събирането, получаването, обработката 
или съхраняването на данни, представляващи 
служебна тайна, подписват клетвена деклара-